Tien vas oor wildstropery - Howe - Republikein
Sunday, August 11th, 23:00:53
Tien vas oor wildstropery
12 August 2019 | Howe
Tien vermeende wildstropers verskyn vandag in die landdroshof op Otjiwarongo nadat hulle Vrydag op Kalkfeld in hegtenis is.
Hulle sal op klagte van onwettige jag en die besit van wildsvleis sonder 'n geldige permit verskyn. Volgens die woordvoerder van die Namibiese polisie in die Otjzon­djupastreek, insp. Maureen Mbeha, is nege mans en 'n vrou tussen die ouderdomme van 16 en 33 jaar oud in hegtenis geneem nadat die polisie 'n wenk van die publiek opgevolg het.
“Vier gemsbokkarkasse is op Kalkfeld in hul besit gevind. Agt van die verdagtes sal in die hof verskyn vir die onwettige jag op twee verskillende plase buite Kalkfeld en twee ander vir die onwettige besit van wildsvleis ter waarde van N$10 800,” het Mbeha gesê. Die polisieondersoek duur voort.